চিদাম্বৰম বন্দৰক হাইড্ৰ ’ জেন হাব হিচাপে বিকশিত কৰাত বিশেষ গুৰুত্ব দিছে। এই আন্তঃগাঁথনিৰ বিকাশৰ সৈতে ভাৰতে এনচিঅ ’ ইজিপিএছৰ সহায়ত নৱীকৰণযোগ্য উৎসৰ ব্যৱহাৰেৰে দেশত উৎপাদিত সেউজ হাইড্ৰ ’ জেন ৰপ্তানি কৰিবলৈ সক্ষম হ ’ ব৷ কেন্দ্ৰীয় মন্ত্ৰী সোণোৱালে আজি লগতে কয়, “ মাননীয় প্রধানমন্ত্ৰী শ্ৰী নৰেন্দ্ৰ মোদী ডাঙৰীয়াৰ মিছন লাইফ (LiFE) মুভমেণ্টক বাস্তৱায়িত কৰাৰ দিশত আমাৰ মন্ত্ৰালয়ৰ এক গুৰুত্বপূৰ্ণ প্ৰয়াস হৈছে আজি মুকলি কৰা উক্ত কেন্দ্ৰটো। প্রধানমন্ত্ৰী ডাঙৰীয়াৰ দৃষ্টিভংগী অনুসৰি পৰিৱেশৰ সুৰক্ষা আৰু সংৰক্ষণৰ বাবে সামূহিক পদক্ষেপৰ দিশত ভাৰতৰ নেতৃত্বত বিশ্বব্যাপী এক ইতিবাচক আন্দোলন হ ’ বলৈ গৈ আছে। এই কেন্দ্ৰটো সেই আন্দোলনৰ দিশত এক গুৰুত্বপূৰ্ণ পদক্ষেপ কিয়নো ইয়াৰ লক্ষ্য হৈছে বন্দৰ আৰু জাহাজ পৰিবহণক অধিক পৰিৱেশ অনুকূল হিচাপে ৰূপান্তৰিত কৰা। মোদী ডাঙৰীয়াই কল্পনা কৰা অনুসৰি ২০৭০ চনৰ ভিতৰত আমাৰ দেশখনক কার্বন নিৰপেক্ষ হিচাপে গঢ় দিয়াৰ অন্বেষণত এয়া এক আন্তৰিক প্ৰয়াস। ”